29.6.2023
EL
Επίσημη Εφημερίδα της Ευρωπαϊκής Ένωσης
L 165/109
Άρθρο 2 Ορισμοί Για τους σκοπούς του παρόντος κανονισμού ισχύουν οι ακόλουθοι ορισμοί: 1)
«φορτίο»: ποσότητα εμπορευμάτων που καλύπτεται από το ίδιο επίσημο πιστοποιητικό, επίσημη βεβαίωση ή οποιοδήποτε άλλο έγγραφο, η οποία μεταφέρεται με το ίδιο μεταφορικό μέσο και, όσον αφορά τα εμπορεύματα λιανικής, αποστέλλεται από την ίδια καταγεγραμμένη εγκατάσταση σε μέρη του Ηνωμένου Βασιλείου πλην της Βόρειας Ιρλανδίας και παραδίδεται στην ίδια καταγεγραμμένη εγκατάσταση στη Βόρεια Ιρλανδία και, όσον αφορά τα φυτά προς φύτευση, συμπεριλαμβανο ­ μένων των σπόρων γεωμήλων προς φύτευση, καθώς και μηχανήματα και οχήματα που λειτουργούν για γεωργικούς ή δασικούς σκοπούς, αποστέλλεται από επαγγελματίες σε μέρη του Ηνωμένου Βασιλείου εκτός της Βόρειας Ιρλανδίας και παραλαμβάνεται από επαγγελματία στη Βόρεια Ιρλανδία·
2)
«εμπορεύματα λιανικής»: τα ακόλουθα εμπορεύματα που παραδίδονται σε τερματικούς σταθμούς διανομής, συμπεριλαμ­ βανομένων των τερματικών σταθμών διανομής εμπορευμάτων λιανικής σε ελεγχόμενες θερμοκρασίες, των κέντρων διανομής σουπερμάρκετ, των πρατηρίων χονδρικής και των σημείων πώλησης, ή τα οποία παραδίδονται απευθείας στον τελικό καταναλωτή, μεταξύ άλλων από επιχειρήσεις εστίασης, σε κυλικεία εργοστασίων, από τροφοδοσία οργανισμών, από εστιατόρια και άλλες παρόμοιες επιχειρήσεις παροχής υπηρεσιών εστίασης και καταστήματα: α) προϊόντα ζωικής ή φυτικής προέλευσης· β) φυτά πλην των φυτών που προορίζονται για φύτευση, όπως απαριθμούνται σε εκτελεστική πράξη που εκδίδεται σύμφωνα με το άρθρο 72 παράγραφος 1, το άρθρο 73 και το άρθρο 74 παράγραφος 1 του κανονισμού (ΕΕ) 2016/2031· γ) σύνθετα προϊόντα· δ) τρόφιμα εκτός εκείνων στα οποία γίνεται αναφορά στα σημεία α), β) και γ)· ε) υλικά που έρχονται σε επαφή με τρόφιμα· στ) έτοιμες προς πώληση ζωοτροφές για ζώα συντροφιάς και τεχνητά κόκαλα για σκύλους που εμπίπτουν στο πεδίο εφαρμογής του κανονισμού (ΕΚ) αριθ.
1069/2009·
3)
«διάθεση στην αγορά»: η κατοχή από επιχείρηση εμπορευμάτων που προβλέπονται στο άρθρο 1 παράγραφος 1 στοιχεία α) και β) του παρόντος κανονισμού με σκοπό την πώληση, συμπεριλαμβανομένης της προσφοράς για πώληση ή οποιασδήποτε άλλης μορφής μεταβίβασης, είτε αυτή γίνεται δωρεάν είτε όχι, και η ίδια η πώληση, η διανομή και άλλες μορφές μεταβίβασης των εν λόγω εμπορευμάτων·
4)
«τελικός καταναλωτής»: ο τελευταίος καταναλωτής εμπορεύματος λιανικής ο οποίος δεν θα το χρησιμοποιήσει στο πλαίσιο οποιασδήποτε εμπορικής λειτουργίας ή δραστηριότητας·
5)
«εμπορεύματα λιανικής από τον υπόλοιπο κόσμο»: εμπορεύματα λιανικής που απαρτίζονται από εμπορεύματα καταγωγής τρίτων χωρών εκτός του Ηνωμένου Βασιλείου και εισάγονται σε τμήματα του Ηνωμένου Βασιλείου πλην της Βόρειας Ιρλανδίας·
6)
«προϊόντα ζωικής προέλευσης»: εμπορεύματα λιανικής που προορίζονται για ανθρώπινη κατανάλωση, τα οποία συνίστανται στα ακόλουθα: α) τρόφιμα ζωικής προέλευσης, στα οποία περιλαμβάνεται το μέλι και το αίμα· β) ζώντα δίθυρα μαλάκια, ζώντα εχινόδερμα, ζώντα χιτωνόζωα και ζώντα θαλάσσια γαστερόποδα που προορίζονται για ανθρώπινη κατανάλωση· γ) άλλα ζώα που προορίζονται για παρασκευή με σκοπό να προσφερθούν ζωντανά στον τελικό καταναλωτή·
7)
«προϊόντα φυτικής προέλευσης»: εμπορεύματα λιανικής που προορίζονται για ανθρώπινη κατανάλωση και αποτελούνται από φυτά και προϊόντα αυτών, συμπεριλαμβανομένου μεταποιημένου υλικού·